ConseggioLigure/zenamt huggingface dataset:
Italiano: l’autostrada A6 è stata chiusa per tre ore a causa della caduta di nevischio

Ligure: l’autostradda A6 a l’é stæta serrâ pe træ oe apreuvo a-a cheita de gämisto
Italiano: il corridoio aveva piccole nicchie illuminate

Ligure: o corrieu o l’aiva di nicci piccin inluminæ
Italiano: la nidiata di anatroccoli seguiva la madre sul lago

Ligure: a niâ de aniin a l’anava apreuvo a-a moæ in sciô lago
Italiano: fuori dalla finestra c’è un nido di gabbiani

Ligure: feua da-o barcon gh’é un nio d’öchin
Italiano: i nidi di taglierini sono sulla madia ad asciugare

Ligure: e rele de taggiæn en in sciâ meisoa à sciugâ
Italiano: i ladri hanno rubato la televisione e nient’altro

Ligure: i laddri an arröbou a televixon e nint’atro
Italiano: non me ne faccio niente di tutte quelle patate, prenditene un po’

Ligure: no me ne fasso ninte de tutte quelle patatte, piggitene un pö
Italiano: non m’è arrivato un bel niente

Ligure: no m’é arrivou un bello ninte
Italiano: ne avete più saputo niente del vostro amico brasiliano?

Ligure: n’ei ciù sacciuo ninte do vòstro amigo braxilian?
Italiano: ma tu non dici niente?

Ligure: ma ti no ti dixi ninte?
Italiano: ti sei arrabbiato per niente!

Ligure: ti t’ê arraggiou pe ninte!
Italiano: se la tirano così tanto, ma non contano niente

Ligure: s’astimman coscì tanto, ma no contan ninte
Italiano: aspetterò l’autobus da dieci minuti ma niente, non arriva

Ligure: saià dexe menuti ch’aspeto l’autobo ma ninte, o no l’arriva
Italiano: sono convinto che nella sua testa ci sia il niente

Ligure: son convinto che inta seu testa ghe segge o ninte
Italiano: quella proposta non mi piace niente affatto

Ligure: quella propòsta a no me piaxe nint’afæto
Italiano: il nonno ha costruito un’altalena di corda in giardino per i nipotini

Ligure: o messiavo o l’à construto un bäsigo de còrda pe-i nevetti
Italiano: lo conosci il nipote di Francesca?

Ligure: ti ô conosci o nevo da Françesca?
Italiano: i nonni si sono fatti aiutare dalla nipote per aggiustare il computer

Ligure: o messiavo e a madonnâ se son fæti aggiuttâ da-a nessa pe aggiustâ o computer
Italiano: «Vieni domani in spiaggia?» «No, devo lavorare»

Ligure: «Ti vëgni doman in ciazza?» «Na, ò da travaggiâ»
Italiano: vieni anche tu a teatro, no?

Ligure: ti vëgni ti ascì a-o tiatro, n’é vea?
Italiano: il suo no ha sorpreso tutti

Ligure: o seu no o l’à sorpreiso tutti
Italiano: per fare i biscotti alla nocciola ho usato 5kg di nocciole tostate

Ligure: pe fâ i bescheutti de nisseue ò addeuviou 5kg de nisseue brustolie
Italiano: una nocciola è caduta dall’albero e mi ha scheggiato il vetro della macchina

Ligure: unna nisseua a l’é cheita da l’erbo e a m’à scavissou o veddro da machina
Italiano: nocciolo selvatico

Ligure: nisseua sarvæga
Italiano: i noccioli delle ciliegie

Ligure: i òsci de çexe
Italiano: gli scoiattoli raccolgono le noci e le nascondono per l’inverno

Ligure: e sciornie accheuggian e noxe e ê ascondan pe l’inverno
Italiano: aggiungi una noce di burro

Ligure: azzonzi un tocchetto de bitiro
Italiano: sai fare il nodo alle scarpe?

Ligure: t’ê bon de fâ o groppo a-e scarpe?
Italiano: ci sono due nodi di vento

Ligure: gh’é doî nödi de vento
Italiano: vuoi giocare con noi?

Ligure: ti veu zugâ con niatri?
Italiano: ci hanno invitate, ma noi abbiamo rifiutato

Ligure: n’an invitæ, ma niatre emmo dito de na
Italiano: sai il nome di questo fiume?

Ligure: ti ô sæ o nomme de sto sciumme?
Italiano: si è fatta un nome nel mondo della ricerca

Ligure: a s’é fæta un nomme into mondo da reçerca
Italiano: il suo nome di battesimo è Francesco, ma tutti lo chiamano Franco

Ligure: o seu nomme de battæximo o l’é Françesco, ma tutti ghe dixan Franco
Italiano: il suo nome di famiglia è Rossi

Ligure: o seu nomme de famiggia o l’é Rosci
Italiano: mi ha nominata più volte nella riunione

Ligure: o m’à mensunâ ciù de unna vòtta inta reunion
Italiano: hanno nominato Bruna presidente dell’associazione

Ligure: an nominou a Bruña prescidente de l’assoçiaçion
Italiano: io non parlo inglese

Ligure: mi no parlo ingleise
Italiano: perché non mangiate?

Ligure: perché no mangiæ?
Italiano: il treno partirà tra non molto

Ligure: o treno o partià de chì à no guæi
Italiano: non tutti sono d’accordo con la sua decisione

Ligure: no tutti en d’accòrdio co-a seu deçixon
Italiano: non appena arrivo a casa, ti chiamo

Ligure: comme arrivo à cà, te ciammo
Italiano: era così arrabbiato che non ascoltava ragione

Ligure: o l’ea mai tanto arraggiou ch’o no voeiva sentî de raxon
Italiano: se ne sono andate senza dire né a né ba

Ligure: se n’en anæte sensa dî ni ase ni bestia
Italiano: Uscire con questo vento? Non esiste!

Ligure: Sciortî con sto vento? Manco pe rie!
Italiano: non esiste che siano di nuovo in ritardo!

Ligure: l’é da no credde che seggian torna in retardio!
Italiano: alla riunione non c’è stata ombra del direttore

Ligure: a-a reunion no gh’é stæto vista do direttô
Italiano: non c’è pericolo che arrivi puntuale

Ligure: no gh’é peigo ch’o l’arrive à tempo
Italiano: non c’è stato verso di convincerla

Ligure: no gh’é stæto mainea de convinsila
Italiano: mi ha proposto un affare troppo bello per essere vero, ma io non sono nata ieri e mi sono accorta dell’inganno

Ligure: o m’à propòsto un negòçio tròppo bello pe ëse veo, ma mi no son nasciua vëi e m’â son dæta da gazibba
Italiano: il tuo ragionamento non fa una piega

Ligure: o teu raxonamento o no fa manco unna rappa
Italiano: non me ne faccio niente delle tue scuse!

Ligure: me ne fasso assæ de teu scuse!
Italiano: non importa quello che dicono, io ci andrò ugualmente

Ligure: no fa ninte quello che dixan, mi gh’aniò o mæximo
Italiano: non ti preoccupare, non importa

Ligure: n’aggi poia, no fa ninte
Italiano: il parco non è molto distante da qui

Ligure: o parco o no l’é guæi lontan de de chì
Italiano: non fa particolarmente freddo oggi

Ligure: no l’é guæi freido ancheu
Italiano: il film non mi è piaciuto particolarmente

Ligure: o cine o no m’é piaxuo guæi
Italiano: questa minestra non sa di niente

Ligure: sta menestra a no ne sa de ninte
Italiano: dopo il licenziamento non sapevo dove sbattere la testa

Ligure: dòppo o liçensiamento no saveiva donde dâ da testa
Italiano: mi spiace ma non posso aiutarti, di matematica non ne so niente!

Ligure: me rincresce ma no pòsso aggiuttâte, a matematica no sò manco dond’a stagghe de casa!
Italiano: è così tirchio che non sborserebbe un soldo nemmeno per un amico

Ligure: o l’é mai tanto pigheuggio ch’o no bagnieiva manco a bocca d’ægua à un amigo
Italiano: le chiavi non servono a niente se la serratura è rotta

Ligure: e ciave servan assæ se a ciaveuia a l’é rotta
Italiano: quella macchina non vale più un soldo, è inutile provare a venderla

Ligure: quella machina a no va ciù un citto, serv’assæ provâ à vendila
Italiano: dopo cinque ore di lavoro senza pausa non ci vedevo dalla fame

Ligure: dòppo çinqu’oe de travaggio sensa pösa aveiva unna famme che â veddeiva co-i euggi
Italiano: non vedo l’ora che arrivi l’estate per andare al mare

Ligure: no me pâ mai de tardi che arrive a stæ pe anâ a-a mæña
Italiano: i bambini non vedevano l’ora di aprire i regali

Ligure: a-i figgeu no ghe paiva mai de tardi d’arvî i regalli
Italiano: dopo che sono rimasta intossicata per via del pesce andato a male, di quel ristorante non voglio saperne più niente

Ligure: dòppo che son arrestâ attuscegâ pe quello pescio guastou, à quello restorante gh’ò fæto a croxe co-o gomio
Italiano: dopo quello che hanno fatto, di loro non voglio saperne più niente

Ligure: dòppo quello ch’an fæto, con mi liatri an pisciou inta çenie
Italiano: la nonna prepara ancora la pasta fatta in casa

Ligure: a madonnâ a fa ancon a vianda
Italiano: abbiamo telefonato alla nonna per sapere come stava

Ligure: emmo telefonou a-a madonnâ pe savei comm’a stava
Italiano: nonna, hai mica visto dove ho messo gli occhiali?

Ligure: nan, t’æ miga visto donde ò misso i speggetti?
Italiano: suo nonno è quello che dorme in poltrona

Ligure: seu messiavo o l’é quello ch’o dòrme in sciâ pôtroña
Italiano: mio nonno sa aggiustare qualsiasi cosa

Ligure: mæ messiavo o l’é bon à dâ recatto à tutto
Italiano: i nostri nonni lavoravano nei campi dall’alba al tramonto

Ligure: i nòstri vegi travaggiavan inti campi da-a mattin a-a seia
Italiano: nonno, ti preparo io il caffè!

Ligure: nan, t’ô fasso mi o cafè!
Italiano: la nona sinfonia

Ligure: a neuveña scinfonia
Italiano: l’ascensore è rimasto bloccato al nono piano per tutto il pomeriggio

Ligure: l’ascensô o l’é arrestou bloccou a-o noven cian pe tutto o poidisnâ
Italiano: non ha più mangiato, nonostante morisse dalla fame

Ligure: a no l’à ciù mangiou, con tutto ch’a moiva da-a famme
Italiano: è arrivata puntuale nonostante il traffico

Ligure: a l’é arrivâ giusta con tutto che gh’ea do trafego
Italiano: tornava già indietro verso il nord

Ligure: a l’anava za inderê verso o nòrd
Italiano: nel nord del paese le giornate sono molto lunghe d’estate

Ligure: into nòrd do paise e giornæ en assæ longhe de stæ
Italiano: dobbiamo seguire le nuove norme

Ligure: dovemmo dâ a mente a-e neuve regole
Italiano: le temperature sono sopra la norma stagionale

Ligure: e temperatue en ciù erte da nòrma de saxon
Italiano: la pressione del paziente è normale

Ligure: a prescion do paçiente a l’é normale
Italiano: il testimone ha detto di aver visto una persona di statura normale

Ligure: o testimònio o l’à dito d’avei visto unna persoña de statua normale
Italiano: dopo sei mesi molto difficili, siamo tornati alla normalità

Ligure: dòppo sëi meixi assæ diffiçili, semmo torna a-a normalitæ
Italiano: normalmente passiamo le vacanze invernali in Trentino

Ligure: pe commun passemmo e vacanse d’inverno in Trentin
Italiano: la missione spaziale procede normalmente

Ligure: a miscion spaçiale a va avanti normalmente
Italiano: dalle nostre parti funziona così

Ligure: da-e nòstre bande a va coscì
Italiano: non toccare le nostre cose senza permesso

Ligure: no stâ à toccâ e nòstre cöse sensa permisso
Italiano: che belle olive, le nostre sono marcite tutte!

Ligure: che belle oive, e nòstre en vegnue tutte marse!
Italiano: il nostro è quello alto, vicino all’albero

Ligure: o nòstro o l’é quello erto, vexin à l’erbo
Italiano: c’è una nota al margine della pagina

Ligure: gh’é unna nòtta in sciô bòrdo da pagina
Italiano: l’insegnante gli ha scritto una nota sul registro

Ligure: o meistro o gh’à scrito un arregòrdo in sciô registro
Italiano: il compositore scriveva le note sullo spartito

Ligure: o compoxitô o scriveiva e nòtte in sciô spartio
Italiano: ho notato che mancava una firma

Ligure: ò nottou che mancava unna firma
Italiano: come nota l’autore, questa argomentazione non è valida

Ligure: comme remarca l’autô, st’argomentaçion a no l’é valida
Italiano: nota che io te l’avevo detto!

Ligure: nòtta che mi te l’aiva dito!
Italiano: il segretario ha notato i nomi sul registro

Ligure: o segretäio o l’à marcou i nommi in sciô registro
Italiano: questo museo è tra i più notevoli d’Italia

Ligure: sto museo o l’é tra i ciù degni de nòtta d’Italia
Italiano: si è messa da parte una somma notevole

Ligure: a s’é missa da-a parte unna somma importante
Italiano: al ballo in maschera c’erano molti personaggi notevoli

Ligure: a-o ballo inmascarou gh’ea tante persoñe da conto
Italiano: la notizia è stata pubblicata sul sito ufficiale

Ligure: a notiçia a l’é stæta pubricâ in sciô scito offiçiâ
Italiano: hai qualche notizia di Luca?

Ligure: t’æ quarche neuva do Lucco?
Italiano: è noto alla polizia

Ligure: o l’é conosciuo da-a poliçia
Italiano: Dante Alighieri è noto come autore della Divina Commedia

Ligure: o Dante de Ardighê o l’é conosciuo pe ëse l’autô da Diviña Comedia
Italiano: è una nota pittrice genovese

Ligure: a l’é unna pittoa zeneise renommâ
Italiano: quel ristorante è noto in tutta la regione per i suoi piatti di pesce

Ligure: quello restorante o l’é famoso inte tutta a region pe-e seu pittanse de pescio
Italiano: ho passato una nottata agitata per colpa del temporale

Ligure: ò passou unna nottoaña sciätâ apreuvo a-a borrasca
Italiano: oggi è il nove maggio

Ligure: ancheu l’é i neuve de mazzo
Italiano: ci vediamo alle nove di sera

Ligure: se veddemmo à neuv’oe da seia
Italiano: è successo il nove maggio 1940

Ligure: l’é intravegnuo a-i neuve de mazzo do 1940
Italiano: nonostante sia novellina, si impegna parecchio

Ligure: ben ch’a l’é neuva, a se dà ben d’attorno
Italiano: trattalo con pazienza, è un novellino

Ligure: trattilo con paçiensa, o l’é un noelin
Italiano: mio padre ha comprato dell’olio novello dai vicini

Ligure: mæ poæ o l’à accattou de l’euio noelo da-i vexin
Italiano: la novità dell’evento ha suscitato grande curiosità

Ligure: a novitæ de l’evento a l’à addesciou tanta coixitæ
Italiano: tra le novità dell’anno c’è un nuovo modello di macchina elettrica

Ligure: tra e novitæ de l’anno gh’é un neuvo modello de machina elettrica
Italiano: hai qualche novità da raccontare?

Ligure: t’æ quarche neuva da contâ?
Italiano: sono andati in viaggio di nozze

Ligure: son anæti in viægio de nòsse
Italiano: le suore fanno voto di nubilato

Ligure: e moneghe fan voto de fantinægo
Italiano: sulla mia carta d’identità c’è scritto che sono nubile

Ligure: in sciâ mæ carta d’identitæ gh’é scrito che son fantiña
Italiano: è esplosa una bomba nucleare

Ligure: l’é scciuppou unna bomboa nucleare
Italiano: erano nude dalla cinta in su

Ligure: ean nue da-a çenta in sciù
Italiano: nudo come Dio l’ha fatto

Ligure: nuo comme o Segnô o l’à fæto
Italiano: vi ho detto la nuda verità

Ligure: v’ò dito a veitæ nua
Italiano: l’hanno trovato nudo come un verme che correva per strada

Ligure: l’an trovou patanuo ch’o corriva pe-a stradda
Italiano: il film mostra la realtà nuda e cruda della guerra

Ligure: o cine o mostra a realtæ nua e crua da guæra
Italiano: io non ho visto nulla di strano

Ligure: mi no ò visto ninte de stranio
Italiano: non c’è nulla da aggiungere

Ligure: no gh’é ninte da azzonze
Italiano: vuoi nulla?

Ligure: ti veu quarcösa?
Italiano: quell’artigiano lavora per nulla e fa delle cose bellissime

Ligure: quell’artexan o travaggia pe ninte e o fa de cöse belliscime
Italiano: sono due giorni che la chiamo ma nulla, non risponde

Ligure: l’é doî giorni che â ciammo ma ninte, a no responde
Italiano: l’universo viene dal nulla

Ligure: l’universo o ne vëgne da-o ninte
Italiano: in molte culture, il numero tre rappresenta la perfezione

Ligure: inte tante coltue, o numero trei o representa a perfeçion
Italiano: riesci a capire che numero c’è scritto lì?

Ligure: ti gh’â fæ à accapî che numero gh’é scrito lie?
Italiano: stiamo in piazza del Carmine, al numero 6

Ligure: semmo in sciô Carmo, a-o numero 6
Italiano: venga avanti il candidato numero 27!

Ligure: ch’o vëgne avanti o candidou numero 27!
Italiano: il numero di telefono che hai digitato non esiste

Ligure: o numero de telefono che t’æ compòsto o no l’existe
Italiano: ho scommesso tutto sui numeri dispari

Ligure: ò scommisso tutto in scî numeri despa
Italiano: dodici è un numero pari divisibile per sei

Ligure: dozze o l’é un numero pâ divixibile pe sëi
Italiano: per definizione, non si possono fattorizzare i numeri primi

Ligure: pe definiçion, no se peu fattorizzâ i numeri primmi
Italiano: alla riunione era presente un pubblico numeroso

Ligure: a-a reunion gh’ea un bello pubrico
Italiano: la proposta ha suscitato numerose critiche

Ligure: a propòsta a l’à caxonou tante critiche
Italiano: l’umidità può nuocere ai mobili in legno

Ligure: l’umiditæ a peu dannezzâ a mobilia de legno
Italiano: parla spesso con la nuora al telefono

Ligure: a parla de spesso co-a neua pe telefono
Italiano: abbiamo visto i delfini che nuotavano a fianco alla barca

Ligure: emmo visto i drafin che nuavan da arente a-a barca
Italiano: il nuotatore nuota tre volte al giorno per prepararsi alla gara

Ligure: o nuou o neua træ vòtte a-o giorno pe preparâse a-a regatta
Italiano: mio fratello nuota più velocemente di me

Ligure: mæ fræ o neua ciù spedio che mi
Italiano: con quella macchina sembra che nuoti nell’oro, ma l’ha presa in leasing

Ligure: con quella machina pâ ch’o segge inte l’öo fin a-i euggi, ma o l’à piggiâ in leasing
Italiano: la nuotatrice ucraina è arrivata terza alla gara

Ligure: a nueuia ucraiña a l’é arrivâ tersa a-a regatta
Italiano: sono contento di vedervi nuovamente

Ligure: son contento de veddive torna
Italiano: si è messa delle scarpe nuove per il ballo in maschera

Ligure: a s’é missa de scarpe neuve pe-o ballo inmascarou
Italiano: l’hai provato quel ristorante nuovo?

Ligure: ti l’æ provou quello restorante neuvo?
Italiano: si è lasciato con la ragazza che ci aveva presentato e ora esce con una nuova

Ligure: o s’é lasciou co-a figgia ch’o n’aiva presentou e oua o sciòrte con uña neuva
Italiano: ha iniziato una nuova vita

Ligure: a l’à comensou unna neuva vitta
Italiano: si è presentato con un’auto nuova di zecca

Ligure: o s’é presentou con unna machina neuva de trinca
Italiano: entrano o escono?

Ligure: intran ò sciòrtan?
Italiano: smettila o ti do un pugno

Ligure: ciantila ò te mòllo un pugno
Italiano: ci conviene sbrigarci o perdiamo il treno

Ligure: ne conven mesciâse, sedonca perdemmo o treno
Italiano: o madre di Dio, prega per noi!

Ligure: òh moæ do Segnô, prega pe niatri!
Italiano: ha disegnato una O con il fondo del bicchiere

Ligure: o l’à disegnou un O co-o cû do gòtto
Italiano: comunque io ho provato a mandare il curriculum… o la va o la spacca!

Ligure: à tutte e mainee mi ò provou à mandâ o curriculum… ò merda ò berretta rossa!
Italiano: la legge obbliga il colpevole a risarcire chi subisce danni

Ligure: a lezze a l’òbriga o corpeive à compensâ chi patisce di danni
Italiano: la mia ragazza mi ha obbligato a vedere “Titanic”

Ligure: a mæ galante a m’à obrigou à vedde «Titanic»
Italiano: la presenza non è obbligatoria, ma è consigliata

Ligure: a presensa a no l’é obrigatöia, ma a l’é conseggiâ
Italiano: con la sua firma ha contratto un’obbligazione verso la banca

Ligure: co-a seu firma o l’à contræto unn’obrigaçion verso a banca
Italiano: ha investito i risparmi in obbligazioni a cinque anni

Ligure: a l’à investio e seu economie inte de obrigaçioin à çinque anni
Italiano: hanno firmato un accordo che impone diversi obblighi

Ligure: an firmou un contræto ch’o l’impoñe tante obrigaçioin
Italiano: il suo obiettivo è raggiungere la felicità

Ligure: o seu obiettivo o l’é ottegnî a feliçitæ
Italiano: l’obiettivo era una base nemica alla periferia della città

Ligure: o bersaggio o l’ea unna base nemiga inti contorni da çittæ
Italiano: la fotografa ha cambiato l’obiettivo per fare un ritratto

Ligure: a fotògrafa a l’à cangiou l’obiettivo pe fâ un retræto
Italiano: il giudice è stato obiettivo

Ligure: o giudiçe o l’é stæto obiettivo
Italiano: il ministro ha esposto la sua obiezione alla proposta di legge

Ligure: o ministro o l’à espòsto a seu obieçion a-a propòsta de lezze
Italiano: se non avete obiezioni, io andrei a dormire

Ligure: se no ei nisciuña difficoltæ, mi anieiva in letto
Italiano: ha preso la pastiglia senza fare obiezioni

Ligure: o l’à piggiou a ciappelletta sensa fâ a minima difficoltæ
Italiano: ha tracciato una linea obliqua sul foglio

Ligure: o l’à marcou unna linia pe sbiascio in sciô feuggio
Italiano: l’oca ha cominciato a starnazzare appena ci siamo avvicinati

Ligure: l’öca a l’à comensou à sbattise comme se semmo avvexinæ
Italiano: non far caso a quelle oche, sono solo invidiose

Ligure: no dâ a mente à quelle moscigoe, en solo che giose
Italiano: si mi capitasse l’occasione, lo rifarei

Ligure: se m’accapitesse l’occaxon, ô faiæ torna
Italiano: se esiti, rischi di perdere quest’occasione

Ligure: se ti bestenti, ti cointi à perde st’occaxon
Italiano: in occasione dell’anniversario hanno pubblicato un’edizione speciale

Ligure: in occaxon de l’anniversäio an pubricou unn’ediçion speçiale
Italiano: si sono girati verso di me con gli occhi stralunati, come se avessero visto un fantasma

Ligure: se son giæ verso de mi co-i euggi inveddræ, comme s’aisan visto un fantaxima
Italiano: mi sono svegliato con le occhiaie

Ligure: me son addesciou co-i euggi bollæ
Italiano: senza occhiali non riesco a leggere il giornale

Ligure: sensa speggetti no riëscio à leze o giornale
Italiano: mi sono dimenticato gli occhiali da sole in macchina

Ligure: me son ascordou i speggetti neigri in machina
Italiano: le cipolle fanno bruciare gli occhi

Ligure: e çioule fan bruxâ i euggi
Italiano: mi è entrato un granello di sabbia nell’occhio

Ligure: m’é introu unna granetta d’æña inte l’euggio
Italiano: ci serve qualcuno con un buon occhio per gli affari

Ligure: ne serve quarchedun con un bon euggio pe-i negòçi
Italiano: quel fotografo ha un occhio incredibile per la composizione

Ligure: quello fotògrafo o l’à un euggio incredibile pe-a compoxiçion
Italiano: nascondi la refurtiva, qui ci sono occhi curiosi ovunque!

Ligure: ascondi o bottin, chì gh’é di euggi coioxi da tutte e parte!
Italiano: se tagli il ramo troppo vicino all’occhio, rischi di danneggiarlo

Ligure: se ti taggi a ramma tròppo vexin a-o buxo, ti væ à reisego de dannezzâlo
Italiano: gli occhi delle patate possono contenere delle sostanze tossiche, specialmente se hanno dei germogli

Ligure: i euggi de patatte peuan contegnî de sostanse teusceghe, mascime se an di nasci
Italiano: occhio alla finestra che sbatte!

Ligure: bòssa, che gh’é o barcon ch’o sbatte!
Italiano: occhio, il vigile!

Ligure: bòssa, o cantonê!
Italiano: avete visto passare di qui un uomo con una giacca verde e gli occhi storti?

Ligure: ei visto passâ de chì un òmmo con un giachê verde e i euggi strambi?
Italiano: la costa occidentale dell’isola

Ligure: a còsta de ponente de l’isoa
Italiano: oggi soffia un vento occidentale

Ligure: ancheu sciuscia un vento de ponente
Italiano: l’economia occidentale è fortemente globalizzata

Ligure: l’economia occidentale a l’é assæ globalizzâ
Italiano: per molti occidentali il caffè è una bevanda quotidiana

Ligure: pe tanti occidentali o cafè o l’é unna bevanda cotidiaña
Italiano: per entrare occorrono i biglietti

Ligure: pe intrâ beseugna avei i biggetti
Italiano: non occorre altro per convincermi

Ligure: no serve atro pe convinsime
Italiano: mi è occorsa una cosa strana

Ligure: m’é intravegnua unna cösa strania
Italiano: dei ragazzi hanno occupato una casa sfitta

Ligure: di zoeni an occupou unna casa despixonâ
Italiano: scusi, per caso questo posto è occupato?

Ligure: scià me scuse, sto pòsto pe caxo o l’é occupou?
Italiano: occupa il suo tempo libero leggendo

Ligure: a passa o seu tempo libero co-a lettua
Italiano: come posso occupare le giornate ora che ho una gamba rotta?

Ligure: comme pòsso passâ e giornæ oua che ò unna gamba rotta?
Italiano: la valigia occupa troppo spazio nell’armadio

Ligure: a valixe a piggia tròppo spaçio inte l’armäio
Italiano: il lavoro mi occupa la maggior parte della giornata

Ligure: o travaggio o me piggia a ciù parte da giornâ
Italiano: un settore che occupa migliaia di operai

Ligure: un settô ch’o dà travaggio à miggiæa d’operäi
Italiano: il nuovo stabilimento siderurgico occuperà trenta persone

Ligure: a neuva fabrica d’äsâ a daià travaggio à trenta persoñe
Italiano: occupare i bambini con giochi e divertimenti

Ligure: intrategnî i figgeu con zeughi e demoe
Italiano: il libro lo ha occupato per ore senza annoiarlo

Ligure: o libbro o l’à intrategnuo pe de oe sensa angosciâlo
Italiano: occupa la cattedra di letteratura italiana

Ligure: a l’à a cattedra de lettiatua italiaña
Italiano: chi occuperà la presidenza dopo di lui?

Ligure: chi o l’avià a prescidensa dòppo de lê?
Italiano: si occupa di teatro e poesia

Ligure: o se dedica a-o tiatro e a-a poexia
Italiano: chi si occupa dei bambini mentre lavori?

Ligure: chi ghe stà apreuvo a-i figgeu tanto che ti travaggi?
Italiano: è occupato il bagno?

Ligure: l’é occupou o bagno?
Italiano: stasera sono molto occupato!

Ligure: staseia son ben ben piggiou!
Italiano: l’occupazione degli austriaci

Ligure: l’occupaçion di austriachi
Italiano: odiava il regime che governava il paese

Ligure: o detestava o regimme ch’o governava o paise
Italiano: mio padre odia i vicini perché sbattono le porte

Ligure: mæ poæ o l’à i vexin in ia perché sbattan e pòrte
Italiano: odio il pesto senza aglio!

Ligure: o pesto sens’aggio no ô pòsso soffrî!
Italiano: quei due si odiano dai tempi della scuola

Ligure: l’é da-i tempi da scheua che quelli doî se detestan
Italiano: la procura indaga per istigazione all’odio

Ligure: a procua a l’indaga pe instigaçion à l’agrua
Italiano: non riesco a capire da dove venga questo odore

Ligure: no arriëscio à accapî de dond’o ne vëgne st’ödô
Italiano: per una volta ce la fai a parlare senza offendere nessuno?

Ligure: unna vòtta tanto ti gh’â fæ à parlâ sensa offende nisciun?
Italiano: il cibo troppo acido può offendere lo stomaco

Ligure: o mangiâ tròppo açido o peu offende o steumago
Italiano: si è offesa e ha smesso di parlarmi

Ligure: a s’é offeisa e a l’à smisso de parlâme
Italiano: Mosca ha accusato gli Stati Uniti di aver participato all’offensiva

Ligure: Mosca a l’à accaxonou i Stati Unii d’avei parteçipou à l’offensciva
Italiano: ho apprezzo la sua offerta di aiuto

Ligure: ò apprexou a seu offerta d’aggiutto
Italiano: l’offerta comprende vitto e alloggio

Ligure: l’offerta a comprende mangiâ e allögio
Italiano: ho ricevuto un’offerta di lavoro a Milano

Ligure: ò reçevuo unn’offerta de travaggio à Milan
Italiano: non tollererebbe le offese alla sua famiglia

Ligure: o no comportieiva e offeise a-a seu famiggia
Italiano: mi ha offerto un passaggio fino alla stazione

Ligure: a m’à offerto un passaggio fin a-a staçion
Italiano: la città offre molte opportunità ai giovani

Ligure: a çittæ a dà tante opportunitæ a-i zoveni
Italiano: quel supermercato offre prodotti locali

Ligure: quello supermercou o l’à di produti do pòsto
Italiano: per ringraziarmi, ha offerto lui il biglietto

Ligure: pe ringraçiâme, o l’à pagou lê o biggetto
Italiano: mi sono offerta di aiutarlo con il trasloco

Ligure: me son offerta d’aggiuttâlo co-o stramuo
Italiano: si è offerta un’occasione che non potevo perdere

Ligure: s’é presentou unn’occaxon che no poeiva perde
Italiano: ha fornito dati oggettivi a sostegno della sua tesi

Ligure: a l’à fornio di dæti oggettivi à sostëgno da seu texi
Italiano: la sentenza del giudice è stata oggettiva

Ligure: a sentensa do giudiçe a l’é stæta obiettiva
Italiano: nella vetrina c’erano oggetti di ceramica artigianale

Ligure: inta veddriña gh’ea di oggetti de çeramica artexanâ
Italiano: non voglio essere l’oggetto delle loro attenzioni

Ligure: no veuggio ëse l’oggetto de seu attençioin
Italiano: l’oggetto della ricerca è un nuovo vaccino

Ligure: l’obiettivo da reçerca a l’é unna neuva vacciña
Italiano: ci vediamo oggi o domani?

Ligure: se veddemmo ancheu o doman?
Italiano: quest’usanza oggi non c’è più

Ligure: st’usansa chì a-a giornâ d’ancheu a no gh’é ciù
Italiano: oggigiorno non c’è più religione

Ligure: a-a giornâ d’ancheu no gh’é ciù de religion
Italiano: questa voglia diventava ogni giorno più forte

Ligure: sta coæ a vegniva tutti i giorni ciù fòrte
Italiano: ogni studente riceverà un foglio con le domande d’esame

Ligure: tutti i studenti reçevian un feuggio co-e domande de l’examme
Italiano: questa rivista esce ogni venerdì

Ligure: sta revista a sciòrte tutti i venardì
Italiano: devo fare l’iniezione ogni tre settimane

Ligure: devo fâ l’inieçion ògni træ settemañe
Italiano: ogni tanto si girava e mi faceva l’occhiolino

Ligure: d’in tanto in tanto a se giava e a me sciaccava de l’euggio
Italiano: ogni anno a Ognissanti facciamo una cena con la famiglia

Ligure: tutti i anni a-i Santi femmo unna çeña co-a famiggia
Italiano: ognuno paghi la sua parte

Ligure: che ciaschedun paghe a seu parte
Italiano: ognuno di noi ha le sue responsabilità

Ligure: ognidun de niatri o l’à e seu responsabilitæ
Italiano: oh, ti stanno chiamando!

Ligure: ou, te ciamman!
Italiano: oh, scemo! ma cosa fai?

Ligure: ah scemmo! ma cöse ti fæ?
Italiano: oh, ma che bel quadro!

Ligure: euh, ma che bello quaddro!
Italiano: oh, non pensavo di trovarti qui!

Ligure: òh, no pensava de trovâte chì!
Italiano: ok, allora ci vediamo domani alle nove

Ligure: va ben, aloa se veddemmo doman à neuv’oe
Italiano: se per te è ok, mando io l’e-mail

Ligure: se pe ti va ben, mando mi l’e-mail
Italiano: l’orologiaio ha oliato gli ingranaggi

Ligure: o releuiâ o l’à euiou i ingranaggi
Italiano: ho fritto la cipolla nell’olio

Ligure: ò frito a çioula inte l’euio
Italiano: una bottiglia di olio extravergine di olive Taggiasche

Ligure: unna bottiggia d’euio extravergine d’oive Taggiasche
Italiano: biogna cambiare l’olio alla macchina

Ligure: beseugna cangiâ l’euio a-a machina
Italiano: l’olio d’oliva extravergine ha un sapore più intenso

Ligure: l’euio d’oiva extravergine o l’à un savô ciù intenso
Italiano: ho aggiunto qualche goccia di olio essenziale di lavanda

Ligure: ò azzonto quarche stissa d’euio essençiale de spigo
Italiano: come olio per friggere abbiamo quello di girasole o quello di arachidi

Ligure: comme euio da frizze gh’emmo quello de giasô ò quello de pistacci
Italiano: non ti piace l’olio d’oliva?

Ligure: o no te gusta l’euio d’oiva?
Italiano: mi è rimasto solo più un barattolo di olive in salamoia

Ligure: m’é arrestou solo ciù che unn’arbanella d’oive in sarmoia
Italiano: i miei zii hanno un oliveto ad Albenga

Ligure: mæ barba e mæ lalla an un oivæo in Arbenga
Italiano: un fulmine ha spaccato in due l’olivo in giardino

Ligure: un furmine o l’à rotto inta doî l’erbo d’oive into giardin
Italiano: fermati, non andare oltre!

Ligure: fermite, no anâ ciù avanti!
Italiano: non voglio pensarci oltre

Ligure: no veuggio pensâghe de ciù
Italiano: non possiamo stare oltre perché domani dobbiamo partire presto

Ligure: no poemmo stâ de ciù perché doman emmo da partî fito
Italiano: è andata oltre al confine

Ligure: a l’é anæta de là do confin
Italiano: la strada prosegue oltre il ponte

Ligure: a stradda a va avanti a-o de là do ponte
Italiano: oltre quella collina c’è un paesino

Ligure: derê à quella colliña gh’é un paisetto
Italiano: starò in ufficio oltre le otto

Ligure: staiò in scagno fin à dòppo eutt’oe
Italiano: sono passati oltre vent’anni da quando ci siamo visti

Ligure: l’é passou ciù de vint’anni da che se semmo visti
Italiano: al convegno ci saranno state oltre cento persone

Ligure: a-o convëgno ghe saià stæto ciù de çento persoñe
Italiano: ci sono oltre 40 gradi in Liguria oggi

Ligure: gh’é 40 graddi e passa in Liguria ancheu
Italiano: oltre che in treno, si può arrivare anche in autobus

Ligure: se peu arrivâ in treno e ascì in autobo
Italiano: oltre che a Roma, l’azienda ha una sede a Milano

Ligure: in azzonta à Romma, l’açienda a l’à un scito à Milan
Italiano: oltre che domani, sarà presente anche lunedì

Ligure: in ciù che doman, o saià presente lunesdì ascì
Italiano: oltre che competente, è anche una bravissima persona

Ligure: no solo a l’é competente, ma a l’é fiña unna braviscima persoña
Italiano: oltre che arrivare tardi, hai dimenticato i documenti

Ligure: o l’é arrivou tardi e o s’à fiña ascordou i papê
Italiano: Voltaggio, Carrosio e Gavi sono nell’Oltregiogo

Ligure: Vottaggio, Carreuxo e Gavi en inte l’Ôtrazovo
Italiano: è partita oltremare

Ligure: a l’é partia ôtramâ
Italiano: le parlate genovesi d’oltremare

Ligure: i parlæ zeneixi d’ôtramâ
Italiano: era stanco oltremisura dopo il turno di notte

Ligure: o l’ea stanco comme tutto dòppo o turno de neutte
Italiano: era oltremodo soddisfatto del risultato

Ligure: o l’ea satisfæto comme tutto do resurtato
Italiano: Paola ha preso la rincorsa e ha oltrepassato il solco d’un salto

Ligure: a Poula a l’à piggiou l’asbrivo e a l’à scompassou o sorco de un sato
Italiano: appena oltrepassarono il confine furono arrestati dalla polizia

Ligure: comm’an passou o confin en stæti arrestæ da-a poliçia
Italiano: non ho voglio di uscire col tuo amico; oltretutto non lo conosco nemmeno!

Ligure: no gh’ò coæ de sciortî co-o teu amigo; pe de ciù no ô conoscio manco!
Italiano: se compri due sciarpe, te ne diamo una in omaggio

Ligure: se t’accatti doe scerpe, te ne demmo uña pe regallo
Italiano: si è fatta un piercing all’ombelico

Ligure: a s’é fæta un piercing à l’ombrissallo
Italiano: gli alberi fanno ombra alla strada

Ligure: i erboi fan ombra a-a stradda
Italiano: il chirurgo ha sollevato l’omento per osservare meglio l’intestino

Ligure: o chirurgo o l’à tiou sciù o rægio pe ammiâ megio l’intestin
Italiano: l’omicidio di quella ragazza ha scosso il quartiere

Ligure: l’ammassamento de quella zovena o l’à sciätou o quartê
Italiano: le onde cancellano le impronte dei piedi sulla spiaggia

Ligure: e onde scassan e marche di pê in sciâ ciazza
Italiano: le onde si infrangevano contro gli scogli

Ligure: e onde se franzeivan contra i scheuggi
Italiano: un’onda gigantesca ha travolto il molo

Ligure: un mouxo stramesuou o l’à inguggeito o meu
Italiano: la gabbia di Faraday è un dispositivo che blocca le onde elettromagnetiche

Ligure: a gaggia de Faraday a l’é un dispoxitivo ch’o bòcca e onde elettromagnetiche
Italiano: il fumo ondeggiava nell’aria

Ligure: o fumme o l’ondezzava inte l’äia
Italiano: il 24 giugno è il mio onomastico

Ligure: i 24 de zugno en o mæ giorno do santo
Italiano: ha sempre agito con onore, guadagnandosi il rispetto di tutti

Ligure: o s’é comportou delongo con önô, e o s’é guägno o respetto de tutti
Italiano: ha difeso il suo onore con orgoglio durante il processo

Ligure: a l’à defeiso o seu önô con orgheuggio into proçesso
Italiano: abbiamo avuto l’onore d’incontrare Sua Maestà la regina

Ligure: emmo avuo l’önô d’incontrâ Seu Maistæ a regiña
Italiano: lungo il torrente crescevano ontani e salici

Ligure: da arente a-o rian ghe cresceiva de verne e di saxi
Italiano: hai fatto una bella opera di solidarietà

Ligure: t’æ fæto unna bella euvia de solidaietæ
Italiano: hanno pubblicato un’opera scientifica

Ligure: an pubricou unn’euvia scientifica
Italiano: il museo espone opere di artisti contemporanei

Ligure: o museo o l’espoñe de euvie di artisti d’ancheu
Italiano: questa diga è una delle più grandi opere di ingegneria idraulica al mondo

Ligure: sta diga o l’é un di ciù gren travaggi d'inzëgno idraulico a-o mondo
Italiano: non gli piacciono le opere di Wagner

Ligure: no ghe gusta e òpere do Wagner
Italiano: hanno assunto un operaio per il turno di notte

Ligure: an piggiou un operäio pe-o turno de neutte
Italiano: la classe operaia chiede salari più alti

Ligure: a classe operäia a domanda di saläi ciù erti
Italiano: l’associazione opera sul territorio da anni

Ligure: l’assoçiaçion a travaggia in sciô territöio che l’é di anni
Italiano: il meccanismo di sicurezza opera automaticamente

Ligure: o mecaniximo de seguessa o fonçioña automaticamente
Italiano: hanno operato mia nonna al cuore

Ligure: an operou mæ madonnâ a-o cheu
Italiano: non sono contento del loro operato

Ligure: no son contento de seu açioin
Italiano: l’azienda ha lanciato un’operazione di marketing

Ligure: l’açienda a l’à inandiou unn’operaçion de marketing
Italiano: il medico ha spiegato i rischi dell’operazione

Ligure: o mego o gh’à mostrou i reiseghi de l’operaçion
Italiano: non nascondevano la loro opinione

Ligure: a seu opinion no â tegnivan ascosa
Italiano: l’esercito ha opposto resistenza agli invasori

Ligure: l’exerçito o l’à oppòsto rexistensa a-i invasoî
Italiano: non abbiamo nulla da opporre alla vostra proposta

Ligure: no emmo ninte da oppoñe a-a vòstra propòsta
Italiano: mi oppongo a questa ingiustizia!

Ligure: m’oppoño à st’ingiustiçia!
Italiano: si è seduta sulla sedia opposta alla mia

Ligure: a s’é assettâ in sciâ carrega de fronte a-a mæ
Italiano: hanno espresso un parere opposto alla proposta

Ligure: an espresso un pai conträio a-a propòsta
Italiano: lui è l’opposto di sua moglie

Ligure: lê o l’é o conträio de seu moggê
Italiano: vuoi un tè oppure un caffè?

Ligure: ti veu un té ò un cafè?
Italiano: dobbiamo prendere un taxi, oppure restiamo bloccati qui

Ligure: beseugna che piggemmo un tascì, sedonca arrestemmo bloccæ chì
Italiano: la prima opzione è la migliore

Ligure: a primma soluçion a l’é a ciù boña
Italiano: sono usciti or ora per andare a fare la spesa

Ligure: son sciortii oua oua pe anâ à accattâ
Italiano: ci vediamo tra due ore davanti al cinema

Ligure: se veddemmo de chì à doe oe davanti a-o cine
Italiano: abbiamo aspettato mezz’ora sul ballatoio prima di entrare

Ligure: emmo aspëtou mez’oa in sciô ballou avanti d’intrâ
Italiano: per piacere, sa dirmi che ora è?

Ligure: pe piaxei, scià m’ô sa dî che oa l’é?
Italiano: era l’ora di andarsene a casa

Ligure: l’ea oa d’anâsene à cà
Italiano: la sua ora è vicina

Ligure: a sò oa a l’é vexiña
Italiano: ora è il momento di muoversi

Ligure: oua l’é o momento de mesciâse
Italiano: non posso rispondere ora, richiamami dopo

Ligure: no pòsso responde oua, ciammime torna dòppo
Italiano: quello ora non c’entra

Ligure: quello lì oua o no gh’intra
Italiano: ora arriva anche lui, sta parcheggiando

Ligure: oua o ven lê ascì, o l’é apreuvo à parchezzâ
Italiano: ora vedrai che comincia a piovere!

Ligure: oua ti veddiæ che comensa à ceuve!
Italiano: ora come ora preferisco non prendere decisioni affrettate

Ligure: pe-o momento no veuggio piggiâ de deçixoin de sprescia
Italiano: non dimenticatevi che domani si passa all’ora legale

Ligure: no stæ à ascordâve che doman se passa à l’oa da stæ
Italiano: hanno introdotto una restrizione oraria per l’accesso

Ligure: an introduto unna restriçion oräia pe l’intrâ
Italiano: ruota la manopola in direzione oraria

Ligure: gia o pommello into senso do releuio
Italiano: l’orario scolastico è stato aggiornato

Ligure: l’oräio da scheua o l’é stæto misso à giorno
Italiano: l’oratorice ha catturato l’attenzione del pubblico con un discorso appassionato

Ligure: l’oratoa a l’à conquistou l’attençion do pubrico con un descorso appascionou
Italiano: l’orchestra si è esibita all’aperto

Ligure: l’orchesta a s’é exibia à l’averto
Italiano: bisogna ordinare i nomi dei candidati per data di nascita

Ligure: beseugna dispoñe i nommi di candidæ pe dæta de nascion
Italiano: la professoressa ci ha chiesto di ordinare gli eventi cronologicamente

Ligure: a professoa a n’à domandou de dispoñe i eventi cronologicamente
Italiano: ho ordinato la mia stansa

Ligure: ò dæto recatto a-a mæ stançia
Italiano: mi aiuti a ordinare la cucina?

Ligure: ti m’aggiutti à dâ recatto a-a coxiña?
Italiano: il generale ordina di sparare

Ligure: o generale o commanda de tiâ
Italiano: ho fatto quello che mi avevano ordinato di fare

Ligure: ò fæto quello che m’aivan commandou de fâ
Italiano: vorrei ordinare quindici chili di zucchero, per favore

Ligure: vorriæ commandâ chinze chilli de succao, pe piaxei
Italiano: questo è il tavolo che avevamo ordinato al falegname

Ligure: sta chì a l’é a töa ch’aivimo commandou a-o bancâ
Italiano: abbiamo ordinato troppo e non abbiamo mangiato tutto

Ligure: emmo commandou tròppo e no emmo mangiou tutto
Italiano: quando il mazziere ha dato tutte le carte, ordinale per seme

Ligure: quande o massê o l’à dæto tutte e carte, ammersile
Italiano: la mia infanzia è stata completamente ordinaria

Ligure: a mæ infançia a l’é stæta do tutto ordinäia
Italiano: quanto costa un biglietto ordinario?

Ligure: quante vëgne un biggetto ordinäio?
Italiano: com’è ben ordinata la tua stanza!

Ligure: comm’à l’é ben assestâ a teu stançia!
Italiano: i pesi sono ordinati dal più leggero al più pesante

Ligure: i peixi en dispòsti da-o ciù legio a-o ciù pesante
Italiano: devo mettere ordine in camera mia

Ligure: devo dâ recatto a-a mæ stançia
Italiano: metti le parole in ordine alfabetico

Ligure: metti e poule in ordine alfabetico
Italiano: l’editore ha cambiato l’ordine dei capitoli del libro

Ligure: l’editô o l’à cangiou a dixpoxiçion di cavi do libbro
Italiano: dare ordini ai soldati

Ligure: dâ di commandi a-i sordatti
Italiano: i nemici avevano ordito un piano per aggirare le nostre truppe

Ligure: i nemixi aivan inmanegou un cian pe schivâ e nòstre truppe
Italiano: si è messo le mani sulle orecchie per il rumore

Ligure: o s’é misso e moen in scê oege apreuvo a-o sciato
Italiano: ho fatto un’orecchia alla pagina per poterla ritrovare

Ligure: ò fæto l’oegiña a-a pagina pe poeila trovâ torna
Italiano: ho comprato un paio di orecchini d’oro

Ligure: ò cattou un pâ de pendin d’öo
Italiano: sono rimasto seduto al sole per troppo tempo e mi sono bruciato l’orecchio destro

Ligure: son arrestou assettou a-o sô pe tròppo tempo e me son bruxou l’oegia drita
Italiano: è tutta la mattina che mi fischiano le orecchie

Ligure: l’é tutta a mattin che me scigoa e oege
Italiano: mia mamma ha un ottimo orecchio per le lingue straniere

Ligure: mæ moæ a l’à unn’oegia finiscima pe-e lengue estranxee
Italiano: ha fatto un orecchio alla pagina del libro

Ligure: o l’à fæto l’oegiña a-a pagina do libbro
Italiano: gli orfani avevano diritto a un’istruzione gratuita

Ligure: i òrfani aivan drito à unn’instruçion de badda
Italiano: il virus attacca l’organismo quando è indebolito

Ligure: o virus o l’attacca l’organiximo quand’o l’é debole
Italiano: l’organismo internazionale ha approvato la risoluzione

Ligure: l’organiximo internaçionale o l’à approvou a resoluçion
Italiano: sto organizzando i miei impegni della settimana

Ligure: son apreuvo à organizzâ i mæ dafæ da settemaña
Italiano: bisogna organizzare questi documenti

Ligure: beseugna organizzâ sti papê
Italiano: ha organizzato una manifestazione

Ligure: a l’à inandiou unna manifestaçion
Italiano: mi sono organizzato per finire tutto entro sera

Ligure: me son organizzou pe finî tutto pe staseia
Italiano: la mia collega lavora in modo organizzato e preciso

Ligure: a mæ collega a travaggia inte unna mainea organizzâ e preçisa
Italiano: servirà una buona organizzazione per portare a termine il progetto

Ligure: servià unna boña organizzaçion pe terminâ o progetto
Italiano: lavorano per un’organizzazione internazionale

Ligure: travaggian pe unn’organizzaçion internaçionale
Italiano: il cuore è un organo fondamentale

Ligure: o cheu o l’é un òrgano primmäio
Italiano: Francesco studia organo al conservatorio

Ligure: o Françesco o studia l’òrgano a-o conservatöio
Italiano: parlava dei suoi figli con evidente orgoglio

Ligure: o parlava di seu figgio con un ciæo orgheuggio
Italiano: il suo orgoglio lo rendeva difficile da sopportare

Ligure: o seu orgheuggio o ô rendeiva diffiçile da patî
Italiano: se vogliamo fare la pizza, bisogna comprare mozzarella, origano e basilico

Ligure: se voemmo fâ a pissa, beseugna accattâ mossarella, cornabuggia e baxaicò
Italiano: il testo originale del romanzo è in genovese

Ligure: o testo originäio do romanso o l’é in zeneise
Italiano: nessuno ricorda più l’origine del litigio

Ligure: nisciun s’arregòrda ciù a caxon da rattella
Italiano: qual è l’origine della vita sulla Terra?

Ligure: quæ o l’é o prinçipio da vitta in sciâ Tæra?
Italiano: Imperia è la mia città d’origine

Ligure: Impëia a l’é a mæ çittæ de proveniensa
Italiano: si sono seduti all’orlo della piattaforma

Ligure: s’en assettæ in sciâ ziña da ciattaforma
Italiano: l’orlo della tazza era scheggiato

Ligure: l’òrlo da tassa o l’ea scamorrou
Italiano: l’orlo della tovaglia si è scucito

Ligure: l’oexin da tovaggia o s’é descuxio
Italiano: l’orlo della focaccia mi piace molto

Ligure: l’oexin da fugassa o me gusta assæ
Italiano: le orme sulla sabbia sono state cancellate dalle onde

Ligure: e orme in sce l’æña son stæte levæ da-e onde
Italiano: ormai il treno è partito

Ligure: o treno o l’é za partio
Italiano: ormai non serve più parlarne, abbiamo già deciso

Ligure: à sto ponto no serve ciù parlâne, emmo za deçiso
Italiano: lo so che ormai non posso tornare indietro!

Ligure: ô sò che oua no pòsso tornâ inderê!
Italiano: prima di scendere abbiamo aiutato l’equipaggio a ormeggiare

Ligure: primma de chinâ emmo aggiuttou a ciusma à ormezzâ
Italiano: il capitano ormeggia la barca al molo

Ligure: o capitanio o l’ormezza a barca a-o meu
Italiano: l’ormeggiatore si è distratto e ha toccato l’altra barca

Ligure: l’ormezzou o s’é distræto e o l’à toccou l’atra barca
Italiano: l’equipaggio ha fatto un pessimo ormeggio

Ligure: a ciusma a l’à fæto un pescimo ormezzo
Italiano: questa statua è fatta d’oro

Ligure: sta statua a l’é fæta d’öo
Italiano: il tramonto tingeva il cielo d’oro

Ligure: o tramonto o tenzeiva o çê d’öo
Italiano: dove sono i miei ori?

Ligure: donde son i mæ öi?
Italiano: da quando ha venduto l’azienda, nuota nell’oro

Ligure: da ch’o l’à venduo l’açienda, o l’é inte l’öo fin a-i euggi
Italiano: ho guardato l’orologio e mi sono accorto che era tardi

Ligure: ò ammio o releuio e me son accòrto che l’ea tardi
Italiano: si è tolto l’orologio da polso prima di entrare in piscina

Ligure: o s’à levou o releuio da pôso primma d’intrâ inta pisciña
Italiano: attenta a non cadere nelle ortiche!

Ligure: danni a mente à no cazze inte ortighe!
Italiano: non osava guardarla

Ligure: o no s’incallava d’ammiâla
Italiano: avevano addirittura osato domandarglielo

Ligure: s’ean fiña incallæ à domandâghelo
Italiano: hanno osato la traversata a remi

Ligure: an provou à traversâ à remmi
Italiano: si muovevano in silenzio nell’oscurità della notte

Ligure: se mesciavan in scilençio into scuo da neutte
Italiano: l’hanno portato in ospedale per accertamenti

Ligure: l’an portou à l’ospiâ pe di açertamenti
Italiano: ho ospitato la famiglia di mia zia

Ligure: ò dæto allögio a-a famiggia de mæ lalla
Italiano: la villa ospita dei quadri bellissimi

Ligure: a villa a l’accheugge di belliscimi quaddri
Italiano: la cattedrale ospiterà un concerto di musica sacra

Ligure: o dòmmo o l’accuggià un conçerto de muxica sacra
Italiano: con tutti gli ospiti che verranno, dobbiamo comprare altro vino

Ligure: con tutti i invitæ che vegnian, emmo da accattâ ancon do vin
Italiano: i miei ossequi alla signora

Ligure: i mæ salui a-a scignoa
Italiano: stavano osservando le anatre

Ligure: ean lì che ammiavan e anie
Italiano: se vuoi giocare devi osservare le regole

Ligure: se ti veu zugâ ti devi dâ a mente a-e regole
Italiano: come potete ossservare, qui non c’è nessuno

Ligure: comme poei remarcâ, chì no gh’é nisciun
Italiano: l’osservatore ha seguito l’esperimento in silenzio

Ligure: l’osservatô o l’à ammiou l’esperimento in scilençio
Italiano: l’osservazione diretta ha confermato l’ipotesi

Ligure: l’osservaçion diretta a l’à confermou l’ipòtexi
Italiano: vorrei fare un’osservazione su questo punto

Ligure: me saieiva cao fâ unn’osservaçion in sce sto ponto
Italiano: lo stinco è un osso lungo situato nella parte anteriore della gamba

Ligure: o schinco o l’é un òsso longo inta parte davanti da gamba
Italiano: lo scheletro umano ha più di duecento ossa

Ligure: o scheletro uman o l’à ciù de duxento òsse
Italiano: butta gli ossi delle albicocche nel cestino della spazzatura

Ligure: caccia via i òsci di bricòcali into bollacco da rumenta
Italiano: ho ingoiato un osso di ciliegia

Ligure: ò collou un òsso de çexa
Italiano: ho trovato un osso di seppia sulla spiaggia

Ligure: ò trovou un òsso de seppia in sciâ ciazza
Italiano: mio nonno è un osso duro, anche a novant’anni

Ligure: mæ messiavo o l’é un òsso duo da rosiggiâ, ben ch’o l’à novant’anni
Italiano: una caduta sulla schiena può danneggiare l’osso sacro

Ligure: unna cheita in sciâ scheña a peu dannezzâ l’òsso sacro
Italiano: ti ostini a non ascoltare i consigli di chi ha più esperienza

Ligure: t’ostiñi à no dâ a mente a-i conseggi de chi o l’à ciù esperiensa
Italiano: è ostinata a voler finire quel lavoro

Ligure: a l’é determinâ à voei finî quello travaggio
Italiano: non lo ammette perché è ostinato

Ligure: o no l’ammette perché o l’é unna testa dua
Italiano: l’ufficio è all’ottavo piano

Ligure: o scagno o l’é à l’otten cian
Italiano: la squadra femminile è arrivata ottava al campionato

Ligure: a squaddra feminiña a l’é arrivâ otteña a-o campionato
Italiano: ho ottenuto la sua fiducia

Ligure: ò ottegnuo a seu confiansa
Italiano: non è facile ottenere ciò che si desidera

Ligure: no l’é façile ottegnî quello che se veu
Italiano: ha ottenuto la laurea in fisica

Ligure: a l’à ottegnuo a laurea in fixica
Italiano: dal latte si può ottenere il formaggio

Ligure: da-o læte se ghe peu ottegnî o formaggio
Italiano: il vino dei tuoi genitori è davvero ottimo!

Ligure: o vin di teu genitoî o l’é davei milia!
Italiano: il compleanno è l’otto di novembre

Ligure: o nataliçio o l’é a-i eutto de novembre
Italiano: sono nato il 23 ottobre

Ligure: son nasciuo a-i 23 d’ottobre
Italiano: la musica risuona ovunque nella piazza

Ligure: a muxica a seunna da tutte e parte inta ciassa
Italiano: le erbacce si diffondono ovunque trovino spazio

Ligure: e erbe gramme nascian donde treuvan do spaçio